**Димитрије Обрадовић** ([1742](https://sr.wikipedia.org/wiki/1742)—[1811](https://sr.wikipedia.org/wiki/1811)) био је српски просветитељ и реформатор револуционарног периода националног буђења и препорода. Био је оснивач и професор [Велике школе](https://sr.wikipedia.org/wiki/%D0%92%D0%B5%D0%BB%D0%B8%D0%BA%D0%B0_%D1%88%D0%BA%D0%BE%D0%BB%D0%B0_%D0%98%D0%B2%D0%B0%D0%BD%D0%B0_%D0%88%D1%83%D0%B3%D0%BE%D0%B2%D0%B8%D1%9B%D0%B0" \o "Велика школа Ивана Југовића), претече [Београдског универзитета](https://sr.wikipedia.org/wiki/%D0%91%D0%B5%D0%BE%D0%B3%D1%80%D0%B0%D0%B4%D1%81%D0%BA%D0%B8_%D1%83%D0%BD%D0%B8%D0%B2%D0%B5%D1%80%D0%B7%D0%B8%D1%82%D0%B5%D1%82" \o "Београдски универзитет). Био први [попечитељ](https://sr.wikipedia.org/wiki/%D0%9C%D0%B8%D0%BD%D0%B8%D1%81%D1%82%D0%B0%D1%80" \o "Министар) просвете у [Совјету](https://sr.wikipedia.org/wiki/%D0%9F%D1%80%D0%B0%D0%B2%D0%B8%D1%82%D0%B5%D1%99%D1%81%D1%82%D0%B2%D1%83%D1%98%D1%83%D1%88%D1%87%D0%B8_%D1%81%D0%BE%D0%B2%D1%98%D0%B5%D1%82_%D1%81%D0%B5%D1%80%D0%B1%D1%81%D0%BA%D0%B8" \o "Правитељствујушчи совјет сербски) и аутор свечане песме „[Востани Сербије](https://sr.wikipedia.org/wiki/%D0%92%D0%BE%D1%81%D1%82%D0%B0%D0%BD%D0%B8_%D0%A1%D0%B5%D1%80%D0%B1%D0%B8%D1%98%D0%B5" \o "Востани Сербије)“.

Позната дела: „Писмо Харалампију“, „Совјети здраваго разума“

ЖИВОТ И ПРИКЉУЧЕНИЈА

Књ. род: епика

Књ. врста: аутобиографија (аутобиографски роман – писмо)

Време радње: 18. век

Место радње: Банат, Темишвар, Фрушка гора

Доситеј је овом књигом дао пример ученим људима својега народа, да српски на штампу што добро издају... У одломку каже да је рад штогод корисно за свој народ да учини и да науку и просвећеност српској омладини препоручи. Затим говори о потреби родитељског васпитања деце; о непристрастности свога казивања; о познавању себе; о потреби превођења, писања и штампања на српском језику; о образовању жена као првих васпитача деце; о људским слабостима које произилазе из незнања и неразборитости; о искорењивању ружних старих обичаја; о писању по савести и правилима здравога разума.

Доситеј Обрадовић је био српски просветитељ и реформатор. Родио се у Чаковцу под именом Димитрије. Рано је остао без родитеља и школовали су га рођаци.

Млади Димитрије је био врло марљив ђак и велики љубитељ црквених књига. Још у основној школи је сањао је о томе да се посвети аскетском животу, али му родбина то није допустила. Да би прекинули његово сањарење и верски занос, уписали су га на занат, али ни тада Димитрије није престао да мисли на науку коју је упознао кроз црквене књиге. Напустио је занат и побегао у манастир Хопово на Фрушкој Гори. Ту се закалуђерио се и добио монашко име Доситеј. У манастиру је Доситејов верски занос одударао од начина живота других калуђера. Упознавши ближе манастирски живот калуђера, увидео је да то не одговара животописима светаца и његовим сопственим илузијама. Полако се трезнио од верског заноса. Почео је да чита литературу историјског карактера са рационалистичко-просветитељским идејама, Законик цара Душана, Езопове басне и друге грађанске књиге. У њему се јавила жеља за путовањем, да би што више видео, чуо, прочитао и научио. После три године манастирског живота, заувек је напустио манастир. 1761. године отиснуо се у свет и његова путовања трајала су четрдесет година. Живео је и радио, учио и студирао, преводио и писао у многим земљама и градовима. Боравио је у Далмацији, Крфу, Грчкој, Угарској, Русији и Турској, обишао је земље Западне Европе, а његово последње одредиште био је град Трст, одакле се вратио у у Србију и њој провео остатак свог живота. Док је боравио у Трсту, у Србији је подигнут Први српски устанак. Доситеј се од почетка ставља у службу српских устаника. Скупљао је прилоге и вршио разне поверљиве мисије између устаника и Русије, а по повратку у Србију ступио је у везу са Карађорђем и постао је његов секретар и савјетник. Искористио је све своје знање да помогне устројству нове државе и развоју њене просвете. Отворио је Велику школу у Београду, а касније и Богословију. Као најпросвећенији и најученији Србин свога времена, постао је први српски министар просвете и члан Правитељствујушчег совјета. Умро је 1811. године у када је увелико радио на оснивању штампарије у Београду.

Доситеј је био врло плодан писац. Док је писао стално је на уму имао свој народ и његову просвету. Све што је писао наменио је српском народу.

У „Животу и прикљученијима“ је Доситеј испричао свој живот од рођења до своје тридесет и девете године. Ову биографију пропратио је рефлексијама о потреби школа и науке и о духовној заосталости калуђера. Следеће одштампано Доситејево дело је „Совјети здравога разума“, које обухвата изабране мисли и савете учених људи преведене с разних светских језика. То су углавном морални и полемични огледи, пуни просветитељских мисли. Затим објављује „Собраније“, збирку огледа из морала и практичне филозофије: о патриотизму, љубави к наукама, лажи, читању и о умерености. Овој збирци припадају Мармонтелова „Лаузус и Лидија", Лабријерова „Ирена" и Лесингова комедија „Дамон". Доситеј је преводио и са разних језика, а најзначајнији преводи су: „Етика" италијанског писца Соавија и „Слово поучително" немачког мислиоца Цоликофера.

Доситејево дело "Живот и прикљученија" темељи се , с једне стране, на његовим личним искуствима и путничким доживљајима, а с друге стране на његовој огромној лектири, познавању класичних и модерних језика и на широкој хуманистичкој ерудицији. Књига описује младост, занат и одлазак у манастир Хопово, а затим одлазак из манастира и пут у Европу, све до боравка у Лајпцигу, где ће слушати филозофију и започети издавање својих књига. Ово дело написано је углавном у виду оштре и смеле критике калуђерског реда. Доситеј устаје против верског фанатизма и искључивости и против црквеног формализма и догматизма, једном речју против свега што је у супротности са правим јеванђелским учењем и правим хришћанством. Залагао се верску сношљивост и за преображај цркве према захтевима здравог разума. Проповедајући такве идеје, Доситеј није био само следбеник западне савремене филозофије, већ уједно и тумач тежњи и жеља грађанског и световног српског друштва, које се већ и раније почело борити против свемоћне црквене теократије. Због својих идеја имао је велики број читалаца, а у своје доба био највише популаран као критичар цркве.

Књига је структурирана тако да је подељена на разне приче.

Први део садржи поглавља:

Предговор први део

Детињство – прво бекство

Дванаест батина – усијано гвожђе

Капамаџија и трговац – друго бекство

Почетак мојега путовања

У сремском рају

А други део поглавља:

Бекство из раја

На Крфу – преко мере ситно

У школи новог Сократа – није одвећ ситно

У прекрасној Албанији

Грчка љубав и другарско лукавство

Шест радосних и корисних година у Бечу

После двадесет година опет у Чакову

Преко бурног Црног мора Како је мучно поћи из – Париза!

У Енглеској – ни са ким се више не пријатељити

Колима преко три и по хиљаде километара

Задаци: Прочитати одломак из Читанке и испратити линк <https://www.youtube.com/watch?v=oeaugq-WqNg>